*Denne artikkelen er om Leknes i Vestvågøy kommune. For Leknes i Leka kommune, se: Leknes (Leka). For Leknes i Lindås se: Leknes (Lindås)*

**Leknes** (samisk: *Liehkke*) er en by og administrasjonssenteret i Vestvågøy kommune i Nordland. Leknes fikk bystatus etter vedtak i kommunestyret 14. september 2002, og er nå sammen med Svolvær en av to byer i Lofoten. Tettstedet Leknes har 3 763 innbyggere per 1. januar 2023, og er tettstedet med størst befolkningsvekst i Lofoten og Vesterålen i perioden 2000 til 2008.

Geografi
--------

Leknes ligger i et småkupert myrområde dypt inne i Buksnesfjorden i Vestvågøy kommune. Leknes er avgrenset i nordøst av Leknes lufthavn og store myrlandskaper, og i sør/sørøst av Europavei 10 og Buksnesfjorden. Men Leknes vokser stadig utover sine grenser (særlig mot øst og sør), og E10 er ikke lenger en like klar grense som den var tidligere.

Sammen med nabotettstedet Gravdal og stedet Fygle utgjør Leknes en nesten sammenhengende bebyggelse på 4 220 innbyggere per 1. januar 2009. Leknes og Fygle vokste sammen tidlig på 1980-tallet.

Berggrunnen tilhører Lofoten-eruptivene. På Leknes finnes også en suprakrustal serie som tilhører *Leknes*-gruppen og består av kvartsitt, glimmerskifer, amfibolitt og marmor.

Sola over horisonten og mulighet for midnattssol på Leknes fra soloppgang 26. mai til solnedgang 18. juli. Siste soloppgang før mørketida er 7. desember og første soloppgang etter mørketida er 5. januar.

Samfunn
-------

Leknes svømme- og idrettshall Foto: Tarjeimo 
Leknes har mange sentrale funksjoner for Vestvågøy kommune og for Vest-Lofoten, som idretts- og svømmehall, videregående skole og lensmannskontor.

Leknes lufthavn er blant de mest trafikkerte kortbaneflyplassene i Norge med daglige avganger til Oslo, Bodø, Svolvær og Røst. Leknes fungerer også som et knutepunkt for bussruter i Lofoten. Havna ved Leknes er mye besøkt av cruiseskip, med over 60 anløp i 2008. E10, som er hovedferdselsåren i Lofoten, går like utenfor Leknes sentrum og knytter Leknes til resten av Lofoten og videre til det norske fastlandet.

Lokalavisa for Vest-Lofoten, Lofot-Tidende, holder til på Leknes. I tillegg har regionsavisene Avisa Nordland og Lofotposten kontor på Leknes.

Leknes har en adventistkirke, et forsamlingshus som tilhører den lokale pinsemenigheten, et forsamlingshus som tilhører den Læstadianske forsamlingen, og et menighetshus som tilhører Den norske kirke.

Næringsliv
----------

Leknes har et veldig bredt utvalg av butikker i forhold til innbyggertallet, og fungerer som handelssentrum for Vest-Lofoten. Lofotsenteret, som er et av Nord-Norges største kjøpesentre, ligger i Leknes sentrum.

Viktige bedrifter i Leknes:

* Lofotprodukt AS som produserer fiskemat.
* Poseidon Simulation AS som spesialiserer seg på simulatorer for undervisning i maritime fag, brosimulator
* Europharma AS og Nordly Holding AS som begge tilbyr tjenester og produkter internasjonalt.

Historie
--------

Leknes vokste fram som sentrum for Vestvågøys jordbruksbygder. Utviklingen skjøt fart først etter kommunesammenslåingen i 1963, der øyas daværende fire kommuner Buksnes, Hol, Valberg og Borge ble slått sammen til kommunen Vestvågøy. Leknes er dermed et av de få steder i Lofoten som ikke er basert på fiske, og som ikke har sentrum ved havet. På grunn av dette, og fordi stedet har opplevd sterk vekst de siste årene, har Leknes ikke den tradisjonelle arkitekturen med rorbuer som andre tettsteder i Lofoten.

På 60- og 70-tallet ble det bygd en del trebyginger med butikk i første etasje og bolig i andre etasje i Leknes sentrum. Disse bygningene blir nå gradvis erstattet av moderne næringsbygg, og Leknes er i ferd med å anta en mer bymessig struktur, med handel og forretninger i sentrum og boligområder utenfor sentrum.

Kulturminner
------------

Ved Leknes finnes restene av et stort hustuftanlegg, bebodd ca. 100-200 e.Kr. På Holsøya sør for Leknes er det funnet 60 jernaldergravrøyser av ulike typer, mange med bautasteiner. På Holsneset like ved finnes Nord-Norges største nausttuft, 44 m langt, fra vikingtiden.

Kultur
------

I Lofothallen arrangeres det konserter med kjente norske og utenlandske artister. Årlige arrangement i Leknes er Lofoten Countryfestival og Høstvekka som arrangeres på høsten. I Leknes sentrum ligger Meieriet Kino og Meieriet Bibliotek. På Fygle, like utenfor Leknes, ligger bygdemuseet Vestvågøy museum.

Innbyggere fra Leknes kalles gjerne for *Leknesværinger*, og stedsnavnet uttales lokalt som "Lækk-nes".

Referanser
----------

1. ↑  «Tettsteders befolkning og areal». Statistisk sentralbyrå. 12. desember 2023. Besøkt 12. desember 2023.
2. 1 2  Lofotposten 4. juli 2008
3. ↑  «Arkivert kopi». Arkivert fra originalen 28. desember 2010. Besøkt 15. juli 2008.
4. ↑  , besøkt 13. juni 2009

Eksterne lenker
---------------

* Webkamera fra Lofotposten
* Oversiktsbilde over Leknes fra Guratinden - fra Vestvågøy "Ti på topp"
* Underskriftskampanje fra 1913 om at Leknes skal få apotek – fra Riksarkivet.no

| * v
* d
* r
Byer i Norge |
| --- |
| Middelalderbyer | Trondheim **·** Oslo **·** Bergen **·** Tønsberg **·** Stavanger **·** Skien |
| Grunnlagt 1380–1814 | Fredrikstad **·** Kongsberg **·** Kristiansand **·** Røros **·** Åsgårdstrand **·** Porsgrunn **·** Halden **·** Kragerø **·** Larvik **·** Drammen **·** Moss **·** Arendal **·** Risør **·** Kristiansund **·** Molde **·** Holmestrand **·** Langesund **·** Stathelle **·** Mandal **·** Hammerfest **·** Vardø **·** Grimstad **·** Tromsø **·** Farsund **·** Egersund |
| Grunnlagt 1814–1905 | Bodø **·** Lillesand **·** Vadsø **·** Levanger **·** Tvedestrand **·** Sarpsborg **·** Lillehammer **·** Flekkefjord **·** Drøbak **·** Namsos **·** Svelvik **·** Sandefjord **·** Brevik **·** Ålesund **·** Hamar **·** Hønefoss **·** Kongsvinger **·** Skudeneshavn **·** Steinkjer **·** Horten **·** Florø **·** Sandnes **·** Gjøvik **·** Haugesund **·** Kopervik **·** Mosjøen **·** Narvik **·** Harstad |
| Grunnlagt etter 1905 | Notodden **·** Svolvær **·** Brønnøysund **·** Mo i Rana **·** Stavern |
| 1996-bystatus | Askim **·** Elverum **·** Honningsvåg **·** Mysen **·** Rjukan **·** Åndalsnes **·** Førde **·** Måløy **·** Stord **·** Lillestrøm **·** Sortland **·** Stjørdalshalsen **·** Fauske **·** Jørpeland **·** Kirkenes **·** Verdalsøra **·** Alta **·** Sandnessjøen **·** Sauda **·** Finnsnes **·** Otta **·** Stokmarknes **·** Fosnavåg **·** Ulsteinvik **·** Bryne **·** Kolvereid **·** Leknes **·** Åkrehamn **·** Lyngdal **·** Hokksund **·** Sandvika **·** Odda **·** Ski **·** Brekstad **·** Fagernes **·** Brumunddal **·** Moelv **·** Jessheim **·** Vinstra **·** Orkanger **·** Rørvik |


| * v
* d
* r
Befolkningsstatistikk for tettstedet 
Leknes |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|     | 
Tettstedstatistikk fra 2000 til 2012 Statistisk sentralbyrå

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Statistikk for tettstedet:
Leknes | **2000** | **2002** | **2003** | **2004** | **2005** | **2006** | **2007** | **2008** | **2009** | **2011** | **2012** | **Endring****2012–****2000** |
| Bosatte | 2264 | 2459 | 2564 | 2601 | 2647 | 2732 | 2697 | 2652 | 2661 | 2676 | 2715 | 451 |
| Areal av tettsted (km²) | 2,11 | 2,25 | 2,28 | 2,28 | 2,28 | 2,28 | 2,28 | 2,28 | 2,28 | 2,28 | 2,28 | 0,17 |
| Befolkningstetthet | 1073 | 1093 | 1125 | 1141 | 1161 | 1198 | 1183 | 1163 | 1167 | 1174 | 1191 | 118 |
| Bosatte årlig endring i % |  | 4,22 | 4,27 | 1,44 | 1,77 | 3,21 | −1,28 | −1,67 | 0,34 | 0,28 | 1,46 | 19,92 |
| Areal årlig endring i % |  | 3,26 | 1,33 | 0 | 0 | 0 | 0 | 0 | 0 | 0 | 0 | 8,06 |
| Befolkningstetthet årlig endring i % |  | 0,93 | 2,93 | 1,42 | 1,75 | 3,19 | −1,25 | −1,69 | 0,34 | 0,3 | 1,45 | 11 |
| Rang bosatte | 169 | 158 | 151 | 148 | 147 | 144 | 149 | 155 | 156 | 159 | 160 | 236 |
| Rang areal | 169 | 164 | 164 | 163 | 163 | 168 | 170 | 176 | 178 | 186 | 188 | 593 |
| Rang befolkningstetthet | 339 | 325 | 301 | 296 | 281 | 250 | 252 | 260 | 262 | 261 | 256 | 110 |
| Antall tettsteder i Norge (rang av) | 905 | 922 | 932 | 911 | 909 | 905 | 917 | 922 | 919 | 936 | 942 | 868 |
| Hver farge representerer/rangerer en femtedel (20%) av alle |  Øverste 20 % |  20 %–40 % |  40 %–60 % |  60 %–80 % |  Laveste/minste 20 % |
| ARang prosentvis endring fra 2012–2000. Størst prosentvis vekst er lik **1**. |

 |

 |

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |